LAlfa Romeo ła xe na dita italiana conosesta par ła produsion de veture dal caràtaro sportivo. Fondada inte el 24 de zugno del 1910 a Miłan cofà A.L.F.A. , inte el 1918 ła ghea canbià el nome in "Alfa Romeo" dopo de ła acuixision del controło de ła società da parte de Nicola Romeo. L'Alfa Romeo ła faxea parte de l'Istituto par la Recostruzione Industriałe dal 1933 al 1986, co ła xe stada vendesta al grupo Fiat a ła cuała ła ghe fa parte oncora uncó. Durante la so exsistensa, la caxa ła ga faxesto automòbiłe da strada e concept car che łe ga segnà ła stòria del design de l'indùstria automobiłìstega italiana. Da ła vixion tecnołòxega, ła Alfa Romeo ła xee considerada intrà łe caxe pì inte l'avanguàrdia del panorama automobiłìstego intenasionałe gràsie a łe inovasion che łe se ga vesto inte łe so veture. Oltre a łe autoveture, l'Alfa Romeo ła ga anca poduxesto veìcułi comersałi, materiałe rodante, mexi pùbleghi, motori marini e aeronauteghi. Inte el scumìsio dei ani setanta, inte el ponto pì alto de ła capasità manufaturiera, ła forsa laoro ła tocava i dipendenti destribuii inte i trè stabiłiminti produtivi de l'època .